WHA บวกกว่า 3% โบรกฯ มองผลงานไตรมาส 4 พีคสุดของปี อัพเป้าใหม่ 3.32 บ.
WHA บวกกว่า 3% โบรกฯ มองผลงานไตรมาส 4 พีคสุดของปี อัพเป้าใหม่ 3.32 บ. ล่าสุดอยู่ที่ 3.02 บาท บวก 0.10 บาท หรือ 3.42% มูลค่าซื้อขาย 490.27 ล้านบาท
WHA บวกกว่า 3% โบรกฯ มองผลงานไตรมาส 4 พีคสุดของปี อัพเป้าใหม่ 3.32 บ. ล่าสุดอยู่ที่ 3.02 บาท บวก 0.10 บาท หรือ 3.42% มูลค่าซื้อขาย 490.27 ล้านบาท
23 พ.ย. 2563

ผู้สื่อข่าวรายงานว่า ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ล่าสุด  ณ เวลา 10.58 น. อยู่ที่ 3.02 บาท บวก 0.10 บาท หรือ 3.42% สูงสุดที่ 3.04 บาท ต่ำสุดที่ 2.96 บาท ด้วยมูลค่าซื้อขาย 490.27 ล้านบาท

ทั้งนี้ บล.ดีบีเอสฯ ระบุในบทวิเคราะห์ แนะนำ “ซื้อ” หุ้น WHA ราคาพื้นฐานใหม่ปรับขึ้นเป็น 3.32 บาท คาดว่ากำไรไตรมาส 4/63 ที่ดีสุดในปีนี้เพราะขายสินทรัพย์เข้ากอง REITs จะเพิ่มขึ้นอีก 7% เป็น 1.4 พันล้านบาท โตก้าวกระโดด 230% เมื่อเทียบจากไตรมาสก่อน และ 18% เมื่อเทียบจากปีก่อน
โดยนิคมที่เวียดนามนอกจากจะขายดีแล้ว ยังจะโอนได้รวดเร็วด้วย เพราะการพัฒนาโครงการเฟสแรกพร้อมแล้ว ยังผลให้ในไตรมาส 4/63 คาดว่าจะโอนจากเวียดนามครั้งแรกได้ถึง 200 ไร่ รวมไทยเป็น 300 ไร่ มากกว่าไตรมาส 3/63 ที่โอนเฉพาะไทยที่เพียงราว 34 ไร่ จึงทำให้การโอนปีนี้รวมเป็น 542 ไร่ มากกว่าที่คาดไว้คือ 320 ไร่ แต่ราคาขายเวียดนามต่ำกว่าไทย ปรับกำไรปีนี้เพิ่ม 4%